turjo4nis/wikipedia-bn-dump-20250701 huggingface dataset:
করিন্থিয়ান্স পাউলিস্তা স্পোর্ট ক্লাব

করিন্থিয়ান্স পাউলিস্তা স্পোর্ট ক্লাব (; ; ব্রাজিলের অত্যন্ত জনপ্রিয় ফুটবল ক্লাব। সচরাচর এটি তিমাও () বা (), করিঙ্গাও () কিংবা করিন্থিয়ান্স নামেই বিশ্বব্যাপী পরিচিত। দলটি ২০১২ সালের ফিফা ক্লাব বিশ্বকাপ জয় করে। সাও পাউলোভিত্তিক বহুক্রীড়ায় অংশগ্রহণকারী দলটি রাজ্য বিভাগে ক্যাম্পিওনাতো পাউলিস্তা এবং ব্রাজিলের শীর্ষ জাতীয় লীগ ক্যাম্পিওনাতো ব্রাজিলিইরোতে নিয়মিতভাবে অংশগ্রহণ করে। করিন্থিয়ান্স শীর্ষস্থানীয় ব্রাজিলের ফুটবল ক্লাবের সমন্বয়ে গড়া ক্লাব দোস ১৩-এর প্রতিষ্ঠাকালীন সদস্য।

ইতিহাস 
১৯১০ সালে প্রতিষ্ঠিত এ ক্লাবটি বেশ কয়েকবার তাদের ডাক নাম পরিবর্তন করেছে। তন্মধ্যে - তিমাও (অর্থ - বড় দল) নামটি সবিশেষ উল্লেখযোগ্য যা ব্রাজিলে তাদের জনপ্রিয়তার নিদর্শন বহন করে আসছে। ২০০৪ থেকে ২০০৭ সালের মধ্যে গবেষণা প্রতিষ্ঠান আইবোপ, ডাটা ফোহা এবং সিএনটি/সেন্সাস নামীয় তিনটি পৃথক জনমত জরীপ কার্য পরিচালনা করে। ফলাফলে দেখা গেছে যে, ১৩.২% থেকে ১৪% ব্রাজিলীয় জনগোষ্ঠী করিন্থিয়ান্সকে পছন্দ করে। জনসংখ্যার আকারে তা আনুমানিক ২৪ থেকে ২৬ মিলিয়ন সমর্থক এ দলের পক্ষে গেছে। গ্যাভিওজ ডা ফায়েল, ক্যামিসা ১২, কোরিঙ্গাও চপ, প্যাভিলহাও ৯ এবং এস্তোপিম ডা ফায়েল নামে অনেকগুলো করিন্থিয়ান্স সমর্থকগোষ্ঠী গড়ে উঠেছে।

করিন্থিয়ান্স ক্লাবটি এ মুহুর্তে ব্রাজিলের সর্বাপেক্ষা ধনী দল হিসেবে স্বীকৃত। ২০১১ সালে তাদের বার্ষিক আয় R$২৯৩ মিলিয়ন ব্রাজিলীয় রিয়াল (€১১৮ মিলিয়ন ইউরো / $১৪৫ মিলিয়ন ডলার)। দেশের সর্বাপেক্ষা দামী ক্লাব হিসেবে ২০১২ সালে আয় করেছিল R$১.০০৫ বিলিয়ন ব্রাজিলীয় রিয়াল (€৪০৪ মিলিয়ন ইউরো / $৪৯৬ মিলিয়ন ডলার)।

তিমাও'রা তাদের নিজ খেলাগুলো প্যাকেইম্বুতে খেলে থাকে। এ মাঠে সর্বোচ্চ ৪০,১৯৯ জন দর্শকের অংশগ্রহণের রেকর্ড ধারণ করা হয়েছে। ২০১৩ সালে নিজস্ব মাঠ এরিনা করিন্থিয়াসে খেলবে। এতে দর্শক সংখ্যার ধারণ ক্ষমতা থাকবে ৪৮,০০০।

সাদা শার্ট, কালো প্যান্ট এবং সাদা মোজা সহযোগে ১৯২০ সাল থেকে মাঠে নামছে। নাইকি তাদের পোশাক প্রস্তুতকারক প্রতিষ্ঠান।

সাফল্যগাঁথা 
প্রাদেশিক চ্যাম্পিয়নশীপে তারা রেকর্ডসংখ্যক ২৬বার জয়ী হয়। ক্যাম্পিওনাতো ব্রাসিলেইরো সিরি এ প্রতিযোগিতায় ৫বার বিজয়ী হয়েছিল। তন্মধ্যে ১৯৯৮/৯৯ মৌসুমে ডাবল এবং কোপা দো ব্রাসিল ৩বার জয় করে। বর্তমানে করিন্থিয়ান্স ২০১২ সালের কোপা লিবারতাদোরেজ এবং ফিফা ক্লাব বিশ্বকাপ জয় করে। দলটি ২০০০ সালে নিজ মাঠে অনুষ্ঠিত ফিফা ক্লাব বিশ্বকাপের উদ্বোধনী প্রতিযোগিতায় চ্যাম্পিয়ন হয়েছিল।

এছাড়াও, দলটি ২০০০ সালের কোপা লিবারতাদোরেজের সেমি-ফাইনাল, ২০০৫ সালে কোপা সুদামেরিকানার কোয়ার্টার ফাইনাল এবং ১৯৯৪ সালে কোপা কনমেবলের সেমি-ফাইনাল পর্বে উঠেছিল।

তথ্যসূত্র

বহিঃসংযোগ 

  , , 
 Acervo SCCP – all matches and history of Corinthians
 Committee for Preservation of Corinthians' Memories 
 FIFA Home Page 
 Book – Top 10 Idols

 
ব্রাজিলের ফুটবল ক্লাব
ফিফা ক্লাব বিশ্বকাপ বিজয়ী ক্লাব
১৯১০-এ প্রতিষ্ঠিত ফুটবল ক্লাব
১৯১০-এ ব্রাজিলে প্রতিষ্ঠিত
সুনানে ইবনে মাজাহ

সুনান-এ-ইবনে মাজাহ () হাদীস বিষয়ক প্রধান ছয়টি গ্রন্থের বা সিহাহ সিত্তাহ-এর একটি, যা ইমাম ইবনে মাজাহ কর্তৃক সংকলিত।

বর্ণনা 
এই গ্রন্থে ৪,০০০ টি হাদীস রয়েছে যা ৩২ টি খণ্ডে ১,৫০০ টি অধ্যায়ে বিভক্ত।

দর্শন 
সুন্নি মতানুসারে এই গ্রন্থটি হাদীস বিষয়ক প্রধান ছয়টি গ্রন্থের একটি।

আরও দেখুন 

 সুন্নি হাদিস গ্রন্থ
সহীহ বুখারী
সহীহ মুসলিম

তথ্যসূত্র

বহিঃসংযোগ 
 Sunan ibn Majah - সুনান-এ-ইবনে মাজাহ -এর ইংরেজি অনুবাদ

সুন্নি সাহিত্য
হাদিস সংকলন
হাদিস
৯ম শতাব্দীর আরবি বই
সুন্নি হাদিস সংকলন
সিহাহ সিত্তাহ

সিহাহ সিত্তাহ বা কুতুবুস সিত্তাহ () হাদিসের প্রধান ছয়টি গ্রন্থকে একত্রিতভাবে বলা হয়ে থাকে। কুতুব আল সিত্তাহ দ্বারা ছয়টি গ্রন্থ এবং সিহাহ সিত্তাহ দ্বারা "নির্ভুল ছয়" বোঝানো হয়। এই গ্রন্থগুলো ইসলাম ধর্মের প্রচারক হযরত মুহাম্মাদ (সাল্লাল্লাহু আলাইহি ওয়াসাল্লাম) ইবনে আব্দুল্লাহ  - এর মৃত্যুর ২০০ বছর পর সংগৃহিত হয়েছে ছয়জন সংগ্রহকারীর দ্বারা। ১১শ শতাব্দীতে ইবনে আল-কায়সারনী তাদের প্রথম আনুষ্ঠানিকভাবে দলবদ্ধ ও সংজ্ঞায়িত করেন, যিনি সুনান ইবনে মাজাহকে এই তালিকায় যুক্ত করেন।

গ্রন্থসমূহ 
সুন্নী ইসলাম মতে সিহাহ সিত্তাহ-এর অন্তর্ভুক্ত গ্রন্থগুলো ধর্মীয় কারণে খুবই গুরুত্বপূর্ণ। নির্ভরযোগ্যতার বিচারে এগুলোর ধারাবাহিকতা হলো:

 সহীহ বুখারী, সংগ্রাহক: ইমাম বুখারী (মৃ. ৮৭০), অন্তর্ভুক্তি সংখ্যা: ৭২৭৫ টি হাদীস
 সহীহ মুসলিম, সংগ্রাহক: মুসলিম বিন হাজ্জাজ (মৃ. ৮৭৫), অন্তর্ভুক্তি সংখ্যা: ৯২০০ টি হাদীস
 সুনানে নাসাই, সংগ্রাহক: ইমাম নাসাই (মৃ. ৯১৫), অন্তর্ভুক্তি সংখ্যা: ৫৭৫৮ টি হাদীস
 সুনানে আবু দাউদ, সংগ্রাহক: আবু দাউদ (মৃ. ৮৮৮), অন্তর্ভুক্তি সংখ্যা: ৫১৮৪ টি হাদীস
 সুনানে আল-তিরমিজী, সংগ্রাহক: মুহাম্মদ ইবনে ঈসা আত-তিরমিজি (মৃ. ৮৯২), অন্তর্ভুক্তি সংখ্যা: ৩৬০৮ টি হাদীস
 সুনানে ইবনে মাজাহ, সংগ্রাহক: ইবনে মাজাহ (মৃ. ৮৮৭), অন্তর্ভুক্তি সংখ্যা: ৪৩৪১ টি হাদীস

প্রথম দুটি গ্রন্থকে তাদের নির্ভরযোগ্যতার জন্য "সহীহ গ্রন্থ" বলে নির্দেশ করা হয়।

সংগ্রাহকবৃন্দ 
ক্যামব্রিজ হিস্টোরী অফ ইরান" (Cambridge History of Iran) অনুসারে: সুন্নি হাদীস সংকলন কারী সকল সংগ্রাহকই ছিলেন ইরানের অধিবাসী। তারা হলেন:

 মুহাম্মাদ ইবনে ইসমাইল আল-মুহাম্মাদ আল-বুখারী; তিনি সহীহ বুখারী গ্রন্থের সংগ্রাহক, যা তিনি ষোল বছর ধরে সংকলন করেছেন। সাধারণভাবে বলা হয়ে থাকে যে, বুখারী বলেছেন, তিনি নামাজ না পড়ে ও চূড়ান্তভাবে নিশ্চিত না হয়ে কোন হাদীস লিপিবদ্ধ করেননি। ইমাম বুখারী সমরকন্দ-এর নিকটে ৮৬৯-৭০ সালে মৃত্যুবরণ করেন।
 মুসলিম ইবনে আল-হাজ্জাজ; তিনি সহীহ মুসলিম গ্রন্থের সংগ্রাহক, যা নির্ভরযোগ্যতার দিক থেকে সহীহ বুখারী গ্রন্থের পরই অবস্থান করে। ইমাম মুসলিম নিশাপুর-এ ৮৭৪-৭৫ সালে মৃত্যুবরণ করেন।
 আবু দাউদ সুলাইমান ইবনে আসহাত আল-সিজিস্তানি, আরবীয় বংশোদ্ভূত পারসীয়ান, মৃত্যু ৮৮৮-৮৯।
 মুহাম্মাদ ইবনে ইসা আল-তিরমিজি, তিনি জামি' আত-তিরমিজি গ্রন্থের সংগ্রাহক। তিনি ইমাম বুখারীর ছাত্র ছিলেন ও ৮৯২-৩ -এ মৃত্যুবরণ করেন।
 আবু আবদ আল-রহমান আল-নাসায়ী, তিনি সুনানে নাসাই গ্রন্থের সংগ্রাহক। তিনি খোরাসান-এর অধিবাসী ও ৯১৫-১৬-এ মৃত্যুবরণ করেন।
 ইবনে মাজাহ আল-কুয়াজুইনী, তিনি সুনান-এ-ইবনে মাজাহ গ্রন্থের সংগ্রাহক। তিনি ৮৮৬-৭-এ মৃত্যুবরণ করেন।

তথ্যসূত্র 

হাদিস
সুন্নি ইসলাম
হাদিস সংকলন
সুন্নি সাহিত্য
বাংলাদেশের শিল্পীদের চিত্র ও অঙ্কন প্রদর্শনী - ১৯৭১

বাংলাদেশের স্বাধীনতা যুদ্ধ চলা কালে এদেশের চিত্র শিল্পীরা ভারতে বাংলাদেশের শিল্পীদের চিত্র ও অঙ্কন প্রদর্শনী - ১৯৭১ শিরোনামে একটি প্রদর্শনীর আয়োজন করেন যার মাধ্যমে তহবিল গঠনের পাশাপাশি বিশ্ব বিবেকের কাছে বাংলাদেশের মুক্তিযুদ্ধের ভয়াবহতা তুলে ধরা হয় এবং বহি:বিশ্বের নিকট সাহায্য ও সহযোগিতা কামনা করা হয়।

ইতিহাস
বাংলাদেশের চিত্রশিল্পীদের একটি বড় অংশ স্বাধীনতা যুদ্ধ চলাকালে ভারতে আশ্রয় নেন এবং সেখানে থেকে এদেশের মুক্তিকামী মানুষের জন্য কিছু করার চেষ্টা করেন। সেসময় তাঁদের সহায়তা করার জন্য কলকাতা কেন্দ্রিক সাহিত্যিক, শিল্পী, বুদ্বিজীবীদের নিয়ে গড়ে ওঠে “বাংলাদেশ সহায়ক শিল্পী-সাহিত্যিক-বুদ্ধিজীবী সমিতি”। এই সমিতি বাংলাদেশের এইসব চিত্রশিল্পীদের নিয়ে একটি চিত্র প্রদর্শনীর আয়োজন করেন; যার দ্বারা এদেশের শিল্পীরা তাঁদের চিত্রকলার মাধ্যমে স্বদেশ-বন্দনা ও যুদ্ধে পাক-হানাদার বাহিনী ও তাদের সহযোগীদের নির্মম অত্যাচার, গণহত্যা, ধর্ষণ এবং এগুলোর বিরুদ্ধে এদেশের মুক্তিকামী জনতার প্রতিরোধের চিত্র ফুটিয়ে তোলেন।।

অংশগ্রহণকারী শিল্পী ও তাঁদের শিল্পকর্ম
এই প্রদর্শনীতে বাংলাদেশের ১৭ জন শিল্পীর ৬৬ টি চিত্রকর্ম স্থান লাভ করে:
 অঞ্জন বনিক – রক্তাক্ত বাংলাদেশ
 আবুল বারাক আলভী – মা ও শিশু
 কাজী গিয়াস উদ্দিন – শরনার্থী-১, শরনার্থী-২, শরনার্থী-৩, শরনার্থী-৪, শরনার্থী-৫, দুর্যোগ
 কামরুল হাসান – কম্পোজিশন-১, কম্পোজিশন-২, বাংলাদেশ- গনহত্যার আগে, বাংলাদেশ- গনহত্যার পরে, এপ্রিলের পূর্ণ চাঁদ
 গোলাম মোহাম্মদ- সূর্য বিলোপ
 চন্দ্র শেখর দে – নিষ্পাপ শিকার, চঞ্চল পাখি, স্কেচ-১, স্কেচ- ২
 দেবদাস চক্রবর্তী – ক্রুশবিদ্ধ মানবতা, স্বাধীনতার সৈনিক
 নাসির বিশ্বাস – ধর্ষন
 নিতুন কুণ্ডু- বাংলাদেশ’৭১, সাহায্যের জন্য কান্না
 প্রাণেশ মন্ডল – শরনার্থী, সবুজ সোনালী জমিতে এলোপাতাড়ি গুলি, স্কেচ-১, স্কেচ- ২
 বরুন মজুমদার – বাংলাদেশ
 বিজয় সেন- জেনোসাইড, স্কেচ-১, স্কেচ- ২
 বীরেন সোম – কান্না, দুঃস্বপ্ন, স্কেচ-১, স্কেচ- ২
 মুস্তফা মনোয়ার – একী ভবন, গর্বিতা মা, নারী এবং পশু, বাংলাদেশ-১, বাংলাদেশ-২, বাংলাদেশ-৩, স্মৃতি, ভূমি
 রঞ্জিত নিয়োগী – ভয় এবং মৃত্যু, কালো দিগন্ত, মানবতার অবমাননা, উদিত সূর্য আমাদের, স্বাধীনতার জন্য
 স্বপন চৌধুরী - বাংলাদেশ- ১, বাংলাদেশ- ২, বাংলাদেশ-৩, স্কেচ-১, স্কেচ- ২, স্কেচ-৩, স্কেচ- ৪, স্কেচ-৫, স্কেচ- ৬, স্কেচ-৭, স্কেচ- ৮, স্কেচ-৯, স্কেচ- ১০
 হাসি চক্রবর্তী – বাংলাদেশ-১, বাংলাদেশ-২, বাংলাদেশ-৩, বাংলাদেশ-৪, বাংলাদেশ-৫

প্রদর্শনীর স্থান ও তারিখ
ঐতিহাসিক এই প্রদর্শনীটি প্রথমে কলকাতায় এবং পরে দিল্লিতে অনুষ্ঠিত হয়। কলকাতায় এই প্রদর্শনীটি বিড়লা একাডেমীতে অনুষ্ঠিত হয়। এটি সেপ্টেম্বরের প্রথম সপ্তাহে শুরু হয়ে ১৩ তারিখ পর্যন্ত চলে।

আরও দেখুন
 স্বাধীন বাংলা বেতার কেন্দ্র

তথ্যসূত্র

বাংলাদেশের স্বাধীনতা যুদ্ধ
বাংলাদেশের গণমাধ্যম
জোসুয়া লেডারবার্গ

জোসুয়া লেডারবার্গ ForMemRS (২৩ মে ১৯২৫ – ২ ফেব্রুয়ারি ২০০৮) একজন মার্কিন অণুজীববিদ। তিনি ১৯৫৮ সালে চিকিৎসাবিজ্ঞানে নোবেল পুরস্কার অর্জন করেন।

প্রাথমিক জীবন এবং শিক্ষা 
লেডারবার্গ নিউ জার্সির এক ইহুদি পরিবারে জন্মগ্রহণ করেন। তিনি কলাম্বিয়ার কলেজ অব ফিজিশিয়ানস অ্যান্ড সার্জন্সে পড়াশোনা করেন।

কর্মজীবন 
নোবেল পুরস্কার পাওয়ার পর তিনি স্ট্যানফোর্ড বিশ্ববিদ্যালয় এ যান এবং জেনেটিক্স বিভাগ প্রতিষ্ঠা করেন। ১৯৭৮ সালে তিনি রকফেলার বিশ্ববিদ্যালয়ের প্রেসিডেন্ট হন।

তথ্যসূত্র 

১৯২৫-এ জন্ম
২০০৮-এ মৃত্যু
চিকিৎসাবিজ্ঞানে নোবেল পুরস্কার বিজয়ী
মার্কিন অনুজীববিজ্ঞানী
উইসকনসিন-ম্যাডিসন বিশ্ববিদ্যালয়ের শিক্ষক
ইয়েল বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
নিউমোনিয়ায় মৃত্যু
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন নোবেল বিজয়ী
মার্কিন বংশাণুবিদ
কৃত্রিম বুদ্ধিমত্তা গবেষক
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
অ্যাসোসিয়েশন ফর কম্পিউটিং মেশিনারির সভ্য
রয়েল সোসাইটির বিদেশি সদস্য
ইহুদি মার্কিন বিজ্ঞানী
বংশাণুবিজ্ঞানের ইতিহাস
প্রেসিডেন্সিয়াল মেডেল অব ফ্রিডম প্রাপক
নিউ ইয়র্ক (অঙ্গরাজ্য)-এর বিজ্ঞানী
দ্বিতীয় বিশ্বযুদ্ধের মার্কিন নৌ কর্মকর্তা
টাইম সাময়িকীর বর্ষসেরা ব্যক্তি
মার্কিন ফিলোসফিক্যাল সোসাইটির সদস্য
জন রবিন ওয়ারেন

জন রবিন ওয়ারেন একজন অস্ট্রেলীয় রোগতত্ত্ববিদ।

জীবনী 
অ্যাডিলেডের সেন্ট পিটারস কলেজ থেকে হাই স্কুল শেষ করে রবিন অ্যাডিলেড বিশ্ববিদ্যালয় থেকে এমবিবিএস ডিগ্রি অর্জন করেন। তিনি কর্মজীবনের অধিকাংশ সময় রয়েল পার্থ হাসপাতালে ব্যয় করেছেন। ইউনিভার্সিটি অব ওয়েস্টার্ন অস্ট্রেলিয়ায় তিনি তার সহকর্মী ব্যারি মার্শালের সাথে প্রমাণ করেন, পাকস্থলীর আলসারের জন্য ব্যাকটেরিয়াম দায়ী। ২০০৭ সালে তিনি 'কম্প্যানিয়ন অব দ্য অর্ডার অব অস্ট্রেলিয়া' সম্মানে ভূষিত হন।

তথ্যসূত্র

বহিঃসংযোগ 

জীবিত ব্যক্তি
১৯৩৭-এ জন্ম
চিকিৎসাবিজ্ঞানে নোবেল পুরস্কার বিজয়ী
আলবার্তো সুপ্পিসি

আলবার্তো হোর‌্যাসিও সুপ্পিসি (; জন্ম: ২০ নভেম্বর, ১৮৯৮ - মৃত্যু: ২১ জুন, ১৯৮১) উরুগুয়ের কোচ ছিলেন। ১৯৩০ সালের বিশ্বকাপ ফুটবলে উরুগুয়ে ফুটবল দলকে নেতৃত্ব দেন এবং বিশ্বকাপ ফুটবলের অভিষেক প্রতিযোগিতায় স্বাগতিক দেশকে চ্যাম্পিয়ন হতে সহায়তা করেন। সুপ্পিসি এল প্রফেসর (দ্য প্রফেসর) নামেও পরিচিত ছিলেন। হেক্টর সুপ্পিসি সিদেস নামীয় তার এক চাচাতো ভাই পেশাদারী পর্যায়ের ড্রাইভার ছিলেন।

খেলোয়াড়ী জীবন 
২২ এপ্রিল, ১৯১৭ সালে নিজ শহর কলোনিয়া ডেল সেক্রেমেন্তো এলাকায় প্লাজা কলোনিয়া নামক একটি ক্লাব প্রতিষ্ঠা করেন। ১২,০০০ আসনবিশিষ্ট নিজ শহরের এ মাঠটিকে পরবর্তীকালে তার সম্মানে পরিবর্তিত করে রাখা হয় এস্তাদিও প্রফেসর আলবের্তো সুপ্পিসি নামে। বর্তমানে কোপা আমেরিকা প্রতিযোগিতার পূর্বে নামাঙ্কিত ১৯২৯ সালের দক্ষিণ আমেরিকান চ্যাম্পিয়নশীপ প্রতিযোগিতায় তিনি উরুগুয়ে ফুটবল দলের কারিগরী পরিচালক হিসেবে কোচের দায়িত্ব পালন করে দলকে তৃতীয় স্থান অর্জনে সহায়তা করেন।

১৯৩০ ফিফা বিশ্বকাপ 
ফিফা বিশ্বকাপের স্বাগতিক দেশ হিসেবে উরুগুয়েতে ১৯৩০ সালে প্রথমমারের মতো বিশ্বকাপ ফুটবল অনুষ্ঠিত হয়। ১৯২৮ সালের গ্রীষ্মকালীন অলিম্পিকে স্বর্ণপদক বিজয়ী আন্দ্রেজ মাজালি নামীয় গোলরক্ষককে তিনি দল থেকে বাদ দেন। মাজালি কার্ফু লঙ্ঘনজনিত কারণে আটক হয়েছিলেন। ফলে মোন্তেভিদিওতে প্রতিযোগিতা শুরুর পূর্বে দলীয় হোটেলে সময়মতো উপস্থিত হতে না পারাই ছিল এর মূল কারণ। প্রাতিষ্ঠানিকভাবে ৯৩,০০০ দর্শক এস্তাদিও সেন্টারিও স্টেডিয়ামে খেলা দেখতে আসেন। প্রথমার্ধে আর্জেন্টিনার বিপক্ষে উরুগুয়ে ২-১ ব্যবধানে পিছিয়ে থাকলেও শেষ পর্যন্ত অবিশ্বাস্যভাবে ৪-২ গোলের ব্যবধানে ম্যাচ জেতে এবং প্রথম বিশ্বকাপ বিজয়ী দল হিসেবে আত্মপ্রকাশ করে। প্রতিযোগিতায় সুপ্পিসি'র কোচিং সহকারী হিসেবে পেদ্রো এরিস্পে, আর্নেস্তো ফিগোলি, লুইস গ্রেকো এবং পেদ্রো অলিভিয়েরি ছিলেন।

সম্মাননা 
 উরুগুয়ে
 ফিফা বিশ্বকাপ: ১৯৩০

 কোপা আমেরিকা
 ৩য় স্থান (১৯৩০)

তথ্যসূত্র 

১৮৯৮-এ জন্ম
১৯৮১-এ মৃত্যু
উরুগুয়ের ফুটবল ম্যানেজার
ইতালীয় বংশোদ্ভূত উরুগুয়েয়ীয় ব্যক্তি
উরুগুয়েয়ীয় ফুটবলার
ফিফা বিশ্বকাপ বিজয়ী ম্যানেজার
পুরুষ ফুটবল রক্ষণভাগের খেলোয়াড়
বহুপদী বন্টন

ধরা যাক , যেখানে k > 1, হল র‍্যান্ডম ভ্যারিয়েবলের একটি সেট যাতে k সংখ্যক র‍্যান্ডম ভ্যারিয়েবল আছে । ধরি, এই র‍্যান্ডম ভ্যারিয়েবলগুলোর প্রত্যেকটা 0,1,2,...,n থেকে যে কোন মান গ্রহণ করতে পারে । 
এবং ধরি, k সংখ্যক অঋণাত্মক সংখ্যা আছে যাদের যোগফল হল 1(সকল সম্ভাব্যতার যোগফল ১ হবে বলে অর্থাৎ )। আবার k সংখ্যক অঋণাত্মক পূর্ণসংখ্যা চিন্তা করা যাক যাদের যোগফলও হচ্ছে 1 অর্থাৎ ,যেখানে প্রত্যেক  1 থেকে n এর মধ্যে যে কোন পূর্ণ সংখ্যামান গ্রহণ করতে পারে । যে কোন  সেট এর জন্য যদি 
 এবং  ,... এবং  যৌথভাবে হওয়ার সম্ভাবনা

হয়,তাহলে বলা যায় প্যারামিটার n এবং  বিশিষ্টএর একটি বহুপদী যৌথবণ্টন আছে । একটু অন্যভাবে বললে ,  কে k সংখ্যক ঘটনা হিসেবে বিবেচনা করে n বার পরীক্ষা অর্থাৎ এক্সপেরিমেন্ট চালিয়ে এই n বারের মধ্যে  ঘটনাটি বার,ঘটনাটি বার ,এভাবে ...  ঘটনাটি বার                 () একসাথে ঘটার সম্ভাবনাকে উপর্যুক্ত সমীকরণ দিয়ে প্রকাশ করা হয়েছে । 
প্যারামিটার n হল যতবার পরীক্ষা অর্থাৎ এক্সপেরিমেন্ট করা হয়েছে তার মোট সংখ্যা আর প্যারামিটার  হল k তম ক্যাটাগরি বা শ্রেণীতে অন্তর্ভুক্ত থাকার সম্ভাবনা (1,2,3,...,k) এই k সংখ্যক ক্যাটাগরি বা শ্রেণীতে বিভক্ত বলে বিবেচনা করে )

ছক্কার গুটি দিয়ে উদাহরণ দেয়া যাক । ধরা যাক, একটা ছক্কার গুটি 5 (n = 5) বার ছুঁড়ে মেরে পরীক্ষা চালানো হচ্ছে । ছক্কার গুটিতে 1,2,3,4,5,6 ( k = 6) এর যে কোনটা উঠতে পারে । অর্থাৎ আমাদের আউটকামকে আমরা 6 টা ক্যাটাগরি বা শ্রেণীতে ভাগ করতে পারি । 1,2 থেকে 6 পর্যন্ত যে কোনটারই ওঠার সম্ভাবনা অর্থাৎ এই 6 টা শ্রেণীর যে কোন একটা শ্রেণীতে অন্তর্ভুক্ত হওয়ার সম্ভাবনা হল 6 ভাগের 1 ভাগ (1/6) । 

আমরা ধরতে পারি ,  হল n=5 বারের মধ্যে কয়বার i(i = 1,2,...,k=6) উঠেছে অর্থাৎ কয়বার i(i = 1,2,...,k=6) তম শ্রেণীতে অন্তর্ভুক্ত ছিল তার সংখ্যা ধারণকারী র‍্যান্ডম ভ্যারিয়েবল । তার মানে হল 5 বারের মধ্যে কয়বার 5 উঠেছে তার সংখ্যা নির্দেশক র‍্যান্ডম ভ্যারিয়েবল । 5 বারের এক্সপেরিমেন্টে একটা সম্ভাব্য আউটকাম হতে পারে 

এখানে ,,,,, । সবগুলো  কে যোগ করলে যোগফল নিঃসন্দেহে হবে n = 5 ।

বিচ্ছিন্ন বিন্যাস
গৌণিক ও দ্বিপদী বিষয়
বীরেন সোম

বীরেন সোম (জন্ম: ১৯৪৮ - ) বাংলাদেশের একজন চিত্রশিল্পী ও স্বাধীনতা যুদ্ধ চলাকালীন প্রবাসী মুজিবনগর সরকারের তথ্য মন্ত্রণালয়ের ডিজাইনার।

জন্ম ও পারিবারিক পরিচয় 
শিল্পী বীরেন সোম ১৯৪৮ সালে জামালপুর জেলায় জন্মগ্রহণ করেন। তার পিতার নাম: দেবেন্দ্র কুমার সোম এবং মা: কনক প্রভা সোম।

শিক্ষা জীবন 
বীরেন সোম ষাটের দশকের মাঝামাঝি সময়ে চারুকলা ইনস্টিটিউটে ভর্তি হন।

কর্মজীবন 
তিনি ন্যাশনাল হার্বেরিয়ামের প্রধান শিল্পী ছিলেন। বর্তমানে সরকারি চাকরি থেকে অবসর গ্রহণ করে শিল্পচর্চায় নিয়োজিত আছেন।

বাংলাদেশের স্বাধীনতা যুদ্ধে অবদান 
তিনি মুজিবনগর সরকারের ডাইরেক্টরেট অব প্রেস পাবলিসিটি, ইনফরমেশন এন্ড ব্রডকাস্টিং ডিপার্টমেন্ট-এ পটুয়া কামরুল হাসানের নেতৃত্বে গঠিত ছয়জনের মধ্যে সর্বকনিষ্ঠ সদস্য ছিলেন।

স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন। এছাড়াও তিনি 'ঘরে ঘরে দুর্গ গড়ে তোল', 'রক্ত যখন দিয়েছি আরও রক্ত দেব' প্রভৃতি পোস্টার একেছিলেন।

পুরস্কার ও সম্মননা

বহিঃসংযোগ 
 রাজপথে নেমেছিলেন চিত্রশিল্পীরাও - বীরেন সোম
 স্মৃতিচারণ: মুক্তিযুদ্ধে শিল্পীসমাজ - বীরেন সোম

তথ্যসূত্র 

১৯৪৮-এ জন্ম
বাংলাদেশী পুরুষ চিত্রশিল্পী
বাঙালি শিল্পী
নিবন্ধ যার সম্প্রসারণ প্রয়োজন
দেবদাস চক্রবর্তী

দেবদাস চক্রবর্তী (২৫ ডিসেম্বর ১৯৩৩ - ৫ ফেব্রুয়ারি ২০০৮) বাংলাদেশের একজন বরেণ্য চিত্রশিল্পী এবং স্বাধীনতা যুদ্ধ চলাকালীন প্রবাসী মুজিবনগর সরকারের তথ্য মন্ত্রণালয়ের ডিজাইনার।

জন্ম ও পারিবারিক পরিচয় 
তিনি ১৯৩৩ সালের ২৫ ডিসেম্বর (মতান্তরে: ২৪ ডিসেম্বর) শরীয়তপুর জেলার সদর উপজেলার বুড়িরহাটের দেওভোগ গ্রামে জন্মগ্রহণ করেন। তার পিতার নাম তারক ব্রক্ষ চক্রবর্তী।

শিক্ষাজীবন 
তিনি ১৯৫৬ সালে আর্ট কলেজ থেকে বিএফএ ডিগ্রি অর্জন করেন। ১৯৭৭-৭৯ পর্যন্ত পোলান্ড সরকারের বৃত্তি নিয়ে তিনি ওয়ারস থেকে ছাপচিত্রে উচ্চতর শিক্ষা গ্রহণ করেন।

কর্মজীবন 
তিনি ৫৮ থেকে ৭০ সাল পর্যন্ত পাকিস্তান কৃষি মন্ত্রণালয়ের অধীন তথ্য অধিদপ্তরের সিনিয়র ডিজাইনার হিসেবে কাজ করেন। ১৯৭০-৮০ তিনি চট্টগ্রাম বিশ্ববিদ্যালয়ে চারুকলা বিভাগে শিক্ষকতা করেন।

বাংলাদেশের স্বাধীনতা যুদ্ধে অবদান 
তিনি মুজিবনগর সরকারের ডাইরেক্টরেট অব প্রেস পাবলিসিটি, ইনফরমেশন এন্ড ব্রডকাস্টিং ডিপার্টমেন্ট-এ পটুয়া কামরুল হাসানের নেতৃত্বে গঠিত ছয় সদস্যের অন্যতম ছিলেন।

স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন।

তবে তিনি "বাংলার হিন্দু/ বাংলার খৃস্টান/ বাংলার বৌদ্ধ/বাংলার মুসলমান/আমরা সবাই বাঙালী" নামক অসাধারণ পোস্টারটির ডিজাইনার হিসেবেই বেশি খ্যাত।

পুরস্কার ও সম্মননা 
চিত্রশিল্পে অসামান্য অবদানের জন্য ১৯৯০ সালে তাকে "একুশে পদক" প্রদান করা হয়।

আরও দেখুন 
 কামরুল হাসান
 নিতুন কুণ্ডু
 বীরেন সোম

বহিঃসংযোগ 
 
 দেবদাস চক্রবর্তী : মূর্ত জীবনের বিমূর্ত রূপকার - মফিদুল হক
 জেলার তথ্যবাতায়ন - শরীয়তপুর জেলা

তথ্যসূত্র 

১৯৩৩-এ জন্ম
২০০৮-এ মৃত্যু
বাংলাদেশী পুরুষ চিত্রশিল্পী
বাঙালি শিল্পী
একুশে পদক বিজয়ী
চট্টগ্রাম বিশ্ববিদ্যালয়ের শিক্ষক
বাংলাদেশী চিত্রশিল্পী
জেমস টড

লেফট্যানেন্ট-কর্নেল জেমস টড (ইংরেজি: James Tod; ২০ মার্চ, ১৭৮২ – ১৮ নভেম্বর, ১৮৩৫) ছিলেন ব্রিটিশ ইস্ট ইন্ডিয়া কোম্পানির এক আধিকারিক তথা বিশিষ্ট প্রাচ্যতত্ত্ববিদ। দাপ্তরিক কাজ ও শৌখিন আগ্রহের বিষয় নিয়ে গবেষণা করে তিনি ভারতের ইতিহাস ও ভূগোল বিষয়ে একাধিক গ্রন্থ রচনা করেন। তাঁর বিশেষ আগ্রহের ক্ষেত্র ছিল রাজপুতানা (অধুনা ভারতের রাজস্থান রাজ্য) নামে পরিচিত অঞ্চলটি।

টডের জন্ম লন্ডনে এবং পড়াশোনা স্কটল্যান্ডে। ইস্ট ইন্ডিয়া কোম্পানিতে একজন সামরিক আধিকারিক হিসেবে যোগ দেওয়ার পর ১৭৯৯ সালে বেঙ্গল আর্মির এক ক্যাডেট হিসেবে ভারতে আসেন। দ্রুত তাঁর পদোন্নতি ঘটে। কালক্রমে তিনি এক সিন্ধিয়া রাজসভায় এক এনভয়ের রক্ষীবাহিনীর ক্যাপ্টেন হন। তৃতীয় ইঙ্গ-মারাঠা যুদ্ধের সময় তিনি গোয়েন্দা বিভাগে কর্মরত ছিলেন। এই যুদ্ধের পর তিনি রাজপুতানার কয়েকটি এলাকায় পলিটিক্যাল এজেন্ট হিসেবে নিযুক্ত হন। তাঁর কাজ ছিল ইস্ট ইন্ডিয়া কোম্পানির নিয়ন্ত্রণাধীনে ওই এলাকাটিকে ঐক্যবদ্ধ করতে সাহায্য করা। এই সময়ই তিনি এই অঞ্চলের উপর তাঁর অধিকাংশ গবেষণার কাজ শেষ করেন। এই গবেষণার ফসল তিনি পরে গ্রন্থাকারে প্রকাশ করেছিলেন। টড প্রথমে তাঁর দাপ্তরিক কাজে সফল হয়েছিলেন। কিন্তু ইস্ট ইন্ডিয়া কোম্পানির অন্যান্য সদস্যেরা তাঁর পদ্ধতি নিয়ে প্রশ্ন তোলেন। পরে তাঁর কাজ সীমাবদ্ধ দেওয়া হয় এবং তাঁর এক্তিয়ারভুক্ত এলাকার সীমাও উল্লেখযোগ্য হারে কমিয়ে দেওয়া হয়। ১৮২৩ সালে ভগ্নস্বাস্থ্য ও দুর্নামের কারণে টড পলিটিক্যাল এজেন্টের পদ থেকে পদত্যাগ করেন এবং ইংল্যান্ডে ফিরে যান।

ইংল্যান্ডে ফিরে গিয়ে টড ভারতের ইতিহাস ও ভূগোলের উপর একাধিক গবেষণাধর্মী গ্রন্থ প্রকাশ করেন। এগুলির মধ্যে সর্বাপেক্ষা উল্লেখযোগ্য তাঁর ভ্রমণকালে সংগৃহীত উপাদানের ভিত্তিতে রচিত অ্যানালস অ্যান্ড অ্যান্টিকুইটিজ অফ রাজস্থান। ১৮২৬ সালে তিনি সামরিক বাহিনী থেকে অবসর গ্রহণ করেন এবং সেই বছরই জুলিয়া ক্লাটারবাককে বিবাহ করেন। ১৮৩৫ সালে ৫৩ বছর বয়সে তাঁর মৃত্যু হয়।

জীবনী

ভারতীয় উপমহাদেশে

গবেষণা কর্ম 
জেমস টডের প্রকাশিত গবেষণা কর্মগুলোর তালিকা:

তথ্যসূত্র

আরও পড়ুন
 
 
 
 
  – ট্রাভেলস-এর আংশিক আলোচনা, পরবর্তী সংখ্যায় সমাপ্ত হয়েছে।
 
  – টড যুক্ত ছিলেন এমন একটি চুক্তির নমুনা।

বহিঃসংযোগ
 

১৭৮২-এ জন্ম
১৮৩৫-এ মৃত্যু
ব্রিটিশ মানচিত্রকর
ব্রিটিশ ইস্ট ইন্ডিয়া কোম্পানির সামরিক আধিকারিক
ব্রিটিশ ইতিহাসবিদ
তৃতীয় ইঙ্গ-মারাঠা যুদ্ধে ব্রিটিশ সামরিক কর্মচারী
ব্রিটিশ মুদ্রা-সংগ্রাহক
ভারতের ইতিহাসবিদ
রাজস্থানের ইতিহাস
লন্ডন বরো অফ ইসলিংটনের ব্যক্তি
ব্রিটিশ লেখক
ব্রিটিশ ভারতের গবেষক
রমণ মহর্ষি

রমণ মহর্ষি (৩০ ডিসেম্বর, ১৮৭৯ - ১৪ এপ্রিল, ১৯৫০) ছিলেন একজন আধ্যাত্মিক গুরু  (জীবন্মুক্ত ও জ্ঞানী)। তার আসল নাম ভেঙ্কটরমণ আইয়ার, তবে বেশিরভাগই ভগবান শ্রী রমণ মহর্ষি নামে পরিচিত।  তিনি তামিলনাড়ুর তিরুকুজিতে এক তামিল-ভাষী ব্রাহ্মণ পরিবারে জন্মগ্রহণ করেন।

তথ্যসূত্র 

হিন্দু ধর্মীয় ব্যক্তিত্ব
হিন্দু দার্শনিক
হিন্দু ধর্মগুরু
হিন্দু অধ্যাত্মবাদী
২০শ শতাব্দীর ভারতীয় দার্শনিক
ভারতে ক্যান্সারে মৃত্যু
ভারতীয় যোগী
ভারতীয় হিন্দু আধ্যাত্মিক শিক্ষক
তামিল হিন্দু সাধু
নব্য-বেদান্ত
নব্য হিন্দুধর্মীয় আন্দোলন
১৮৭৯-এ জন্ম
১৯৫০-এ মৃত্যু
২০শ শতাব্দীর হিন্দু ধর্মগুরু
অদ্বৈতবাদী দার্শনিক
ভারতীয় হিন্দু সন্ন্যাসী
হিন্দু পুনরুজ্জীবনবাদী
মধুসূদন সরস্বতী

মধুসূদন সরস্বতী (১৫৪০ - ১৬৪০ খ্রিস্টাব্দ) ছিলেন অদ্বৈতবাদী ভারতীয় দার্শনিক।  তিনি ছিলেন বিশ্বেশ্বর সরস্বতী ও মাধব সরস্বতীর শিষ্য। দ্বৈত-অদ্বৈত বিতর্কে তিনি ছিলেন একটি বিশিষ্ট নাম। তার অদ্বৈতসিদ্ধি একটি ধ্রুপদি রচনা। অধিকাংশ অদ্বৈতবাদী ধর্মগুরুই স্বীকার করেন যে আনন্দতীর্থের দ্বৈত বেদান্ত ধারার সব কটি তার্কিক বিষয়ের উত্তর মধুসূদন যথার্থভাবে দিয়েছেন।

জন্ম ও শিক্ষা
মধুসূদনের জন্ম হয়েছিল বঙ্গদেশে। তার বাবার নাম ছিল প্তারমোদন পুরন্রদরাচার্য্য,। চারভাই-এর মধ্যে তৃতীয় ছিলেন মধুসূদন সরস্বতী।বড়ভাই শ্রীনাথ আচার্য্ চূড়ামণি, দ্বিতীয় যাদবানন্দ ন্যায়াচার্য্য,তৃতীয় মধুসূদন এবং চতুর্থভাইয়ের নাম বাগীশচন্দ্র।বাগীশচন্দ্র অল্প বয়সে জলে ডুবে মারা যান।তার প্রকৃত নাম ছিল কমলনয়ন। তিনি নব্য-ন্যায় শিখেছিলেন। কিন্তু একজন অদ্বৈতবাদ শিক্ষার উদ্দেশ্যে সন্ন্যাস গ্রহণ করে বারাণসী চলে যান।

দ্বৈত বেদান্ত থেকে অদ্বৈত বেদান্তের পন্থা গ্রহণ
প্রচলিত কিংবদন্তি অনুসারে, মধুসূদন সরস্বতী আসলে কৃষ্ণের ভক্ত চৈতন্য মহাপ্রভুর সঙ্গে দেখা করতে নবদ্বীপ গিয়েছিলেন। কিন্তু চৈতন্য মধুসূদনের সঙ্গে দেখা করতে অস্বীকার করেন। তাই মধুসূদন নব্য-ন্যায় ধারায় ন্যায় চর্চা শুরু করেন। তিনি উদয়নের লক্ষণাবলি, গণেশ উপাধ্যায়ের তত্ত্বচিন্তামণি ও তার টীকাগুলি পড়েন। কিছুদিনের মধ্যেই মধুসূদন একজন বিশিষ্ট ন্যায়শাস্ত্রবিদে পরিণত হন। কথিত আছে, চৈতন্যের প্রভাবে বঙ্গে যে ভক্তি আন্দোলন শুরু হয়েছিল, তার দ্বারাও তিনি প্রভাবিত হয়েছিলেন। একটি কিংবদন্তি অনুসারে, এই সময় মধুসূদন দ্বৈত বেদান্ত স্বীকার করেছিলেন। ন্যায়ের বাস্তব দিকটি ভেদবাদের একটি আপাত-ভিত্তি স্থাপন করে। এরপর তিনি ন্যায়শাস্ত্র প্রয়োগে অদ্বৈত বেদান্ত অস্বীকার করতে শুরু করেন। কিন্তু এই সময় তার মনে হয়, তিনি যেহেতু অদ্বৈতবাদ সম্পর্কে বিশেষ জানেন না, তাই এই মতবাদ ন্যায়সম্মতভাবে অস্বীকার করতে হলে তাঁকে এটি ভালভাবে জানতে হবে। অদ্বৈত বেদান্ত শিক্ষার উদ্দেশ্যে তিনি বারাণসীতে আসেন। সেখানে তিনি রামতীর্থের অধীনে বেদান্ত শিক্ষা শুরু করেন। কিন্তু যতই অদ্বৈতবাদ শিক্ষা করতে থাকেন, ততই তিনি অদ্বৈত বেদান্তের অভ্রান্ততা সম্পর্কে নিঃসন্দেহ হতে থাকেন। পরে তিনি গুরুর কাছে স্বীকার করেন যে, তিনি আসলে অদ্বৈতবাদকে অস্বীকার করার জন্য অদ্বৈতবাদ শিখতে এসেছিলেন। তিনি গুরুকে জিজ্ঞাসা করেন, এর প্রায়শ্চিত্ত কি হতে পারে। রামতীর্থ প্রায়শ্চিত্ত হিসেবে সন্ন্যাস গ্রহণের নির্দেশ দেন। যাবতীয় তথ্য মধুসূদন সরস্বতীর বড় ভাই শ্রীনাথ আচার্য চূড়ামণির বংশধর শ্রী চিরঞ্জয় চক্রবর্তী এবং পারিবারিক গ্রন্থ থেকে পাওয়া গেছে।

তথ্যসূত্র 

বাঙালি দার্শনিক
১৫৪০-এ জন্ম
১৬৪০-এ মৃত্যু
ভারতীয় দার্শনিক
বারাণসীর পণ্ডিত
অদ্বৈতবাদী দার্শনিক
১৬শ শতাব্দীর হিন্দু ধর্মগুরু
১৭শ শতাব্দীর ভারতীয় দার্শনিক
আর্থার কর্ণবার্গ

আর্থার কর্ণবার্গ চিকিৎসাবিজ্ঞানে নোবেল পুরস্কার বিজয়ী একজন মার্কিন প্রাণরসায়নবিদ।

প্রাথমিক জীবন 
কর্ণবার্গ নিউ ইয়র্ক সিটিতে এক ইহুদি পরিবারে জন্মগ্রহণ করেন। তিনি আব্রাহাম লিঙ্কন হাই স্কুল এবং নিউ ইয়র্ক সিটির সিটি কলেজে পড়াশোনা করেন। তিনি ১৯৩৭ সালে বিএসসি এবং ১৯৪১ সালে রোচেস্টার বিশ্ববিদ্যালয় থেকে ডক্টর অব মেডিসিন ডিগ্রি অর্জন করেন। তিনি স্ট্রং মেমোরিয়াল হাসপাতালে ইন্টার্নশিপ করেন। ১৯৫৩ সালে তিনি ওয়াশিংটন বিশ্ববিদ্যালয়ের অণুজীববিজ্ঞান বিভাগের অধ্যাপক নিযুক্ত হন। ১৯৫৯ সালে তিনি স্ট্যানফোর্ড বিশ্ববিদ্যালয়ের প্রাণরসায়ন বিভাগের অধ্যাপক নিযুক্ত হন। তিনি ১৯৬০ সালে সিটি কলেজ থেকে এলএলডি এবং ১৯৬২ সালে রোচেস্টার বিশ্ববিদ্যালয় থেকে ডিএসসি ডিগ্রি অর্জন করেন।

তথ্যসূত্র 

১৯১৮-এ জন্ম
২০০৭-এ মৃত্যু
মার্কিন রসায়নবিদ
চিকিৎসাবিজ্ঞানে নোবেল পুরস্কার বিজয়ী
স্ট্যানফোর্ড বিশ্ববিদ্যালয়ের শিক্ষক
ওয়াশিংটন ইউনিভার্সিটি ইন সেন্ট লুইসের শিক্ষক
রচেস্টার বিশ্ববিদ্যালয়ের প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
মার্কিন নোবেল বিজয়ী
মার্কিন প্রাণরসায়নবিদ
ইউরোপীয় আণবিক জীববিজ্ঞান সংস্থার সদস্য
মার্কিন অর্থোডক্স ইহুদি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ইহুদি মার্কিন বিজ্ঞানী
ইহুদি রসায়নবিদ
সিটি কলেজ অব নিউ নিউইয়র্কের প্রাক্তন শিক্ষার্থী
রয়েল সোসাইটির বিদেশি সদস্য
পোলীয় ইহুদি বংশোদ্ভূত মার্কিন ব্যক্তি
কলাম্বিয়া বিশ্ববিদ্যালয়ের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য
মাইকেল স্টুয়ার্ট ব্রাউন

মাইকেল স্টুয়ার্ট ব্রাউন একজন মার্কিন জিনবিজ্ঞানী। তিনি ১৯৮৫ সালে চিকিৎসাবিজ্ঞানে নোবেল পুরস্কার অর্জন করেন।

জীবনী 
ব্রাউন ১৯৬২ সালে পেন্সিলভানিয়া বিশ্ববিদ্যালয় থেকে গ্র্যাজুয়েট হন এবং ১৯৬৬ সালে পেন্সিলভানিয়া বিশ্ববিদ্যালয়ের স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। ১৯৮৮ সালে তিনি ন্যাশনাল মেডেল অব সায়েন্স অর্জন করেন।

তথ্যসূত্র 

জীবিত ব্যক্তি
মার্কিন বিজ্ঞানী
১৯৪১-এ জন্ম
মার্কিন নোবেল বিজয়ী
চিকিৎসাবিজ্ঞানে নোবেল পুরস্কার বিজয়ী
পেনসিলভেনিয়া বিশ্ববিদ্যালয়ের প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
মার্কিন বংশাণুবিদ
রয়েল সোসাইটির বিদেশি সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ইহুদি মার্কিন বিজ্ঞানী
মার্কিন ফিলোসফিক্যাল সোসাইটির সদস্য